6)

I bilag VI foretages følgende ændringer: a) I afsnit »D. DANMARK« foretages følgende ændringer: i) Under punkt 6 udgår udtrykket »af 20. december 1989«. ii) Punkt 11 affattes således: »11. Den midlertidige ydelse til arbejdsløse, der er blevet godkendt til et fleksjob (ledighedsydelse) (lov om aktiv socialpolitik), er omfattet af afsnit III, kapitel 6 (arbejdsløshedsydelser). Med hensyn til arbejdsløse, som rejser til en anden medlemsstat, finder bestemmelserne i forordningens artikel 69 og 71 anvendelse, når der i den pågældende medlemsstat findes tilsvarende beskæftigelsesordninger for samme kategori af personer.« b) I afsnit »R. NEDERLANDENE« foretages følgende ændringer: i) Punkt 1, litra a), nr. ii), affattes således: »ii) såfremt de ikke allerede er omfattet af nr. i), familiemedlemmer til militærpersoner i aktiv tjeneste, som er bosiddende i en anden medlemsstat, og personer, der er bosiddende i en anden medlemsstat, og som i henhold til forordningen har ret til sygehjælp i bopælslandet til udgift for Nederlandene.« ii) Punkt 1, litra c), affattes således: »c) Bestemmelserne i Zorgverzekeringswet (lov om sygeforsikring) og Algemene wet bijzondere ziektekosten (lov om forsikring mod særlige sygdomsudgifter) om bidragspligt finder anvendelse på de under litra a), omhandlede personer og deres familiemedlemmer. Familiemedlemmernes bidrag indbetales af den person, som retten til sygehjælp er afledt af, med undtagelse af familiemedlemmer til militærpersoner i aktiv tjeneste, der er bosiddende i en anden medlemsstat, idet disse indbetaler bidrag direkte.« iii) Punkt 4 affattes således: »4. Anvendelse af nederlandsk lovgivning om uarbejdsdygtighed a) En arbejdstager eller selvstændig erhvervsdrivende, som ikke længere er forsikret efter Algemene arbeidsongeschiktheidswet (lov om uarbejdsdygtighed) (AAW) af 11. december 1975, Wet arbeidsongeschiktheidsverzekering zelfstandingen (lov om invalideforsikring for selvstændige erhvervsdrivende) (WAZ) af 24. april 1997, og/eller Wet op de arbeidsongeschiktheids-verzekering (lov om invalideforsikring) (WAO) af 18. februar 1966 eller Wet werk en inkomen naar arbeidsvermogen (lov om arbejde og indtægt efter arbejdsevne) (WIA) af 10. november 2005 anses ved anvendelse af bestemmelserne i forordningens afsnit III, kapitel 3, for endnu at være forsikret på tidspunktet for forsikringsbegivenhedens indtræden, såfremt den pågældende er forsikret mod samme risiko efter lovgivningen i en anden medlemsstat, eller, hvis dette ikke er tilfældet, såfremt der for samme forsikringsbegivenhed består ret til en ydelse efter lovgivningen i en anden medlemsstat. Denne sidstnævnte betingelse anses dog for opfyldt i det i artikel 48, stk. 1, omhandlede tilfælde. b) Såfremt den forsikrede i henhold til litra a) har ret til en nederlandsk ydelse ved invaliditet, fastsættes denne ydelse efter de i forordningens artikel 46, stk. 2, fastsatte bestemmelser: i) i henhold til bestemmelserne i WAO, såfremt uarbejdsdygtigheden indtrådte før den 1. januar 2004, og den forsikrede inden uarbejdsdygtighedens indtræden senest var beskæftiget som arbejdstager i den i forordningens artikel 1, litra a), omhandlede forstand. Hvis uarbejdsdygtigheden indtrådte den 1. januar 2004 eller senere, beregnes ydelsen ved invaliditet i henhold til WIA ii) i henhold til bestemmelserne i WAZ, såfremt den forsikrede inden uarbejdsdygtighedens indtræden ikke senest var beskæftiget som arbejdstager i den i forordningens artikel 1, litra a), omhandlede forstand. c) Ved beregningen af ydelser, der fastsættes i henhold til WAO, WIA eller WAZ, tager de nederlandske institutioner hensyn til: — de perioder med lønnet arbejde og dermed ligestillede perioder, der er tilbagelagt i Nederlandene før den 1. juli 1967 — de forsikringsperioder, der er tilbagelagt i henhold til WAO — de forsikringsperioder, der efter det fyldte 15. år er tilbagelagt i henhold til AAW, såfremt de ikke er sammenfaldende med de forsikringsperioder, der er tilbagelagt i henhold til WAO — de forsikringsperioder, der er tilbagelagt i henhold til WAZ — de forsikringsperioder, der er tilbagelagt i henhold til WIA. d) Ved beregningen af den nederlandske ydelse ved invaliditet i henhold til forordningens artikel 40, stk. 1, tager de nederlandske institutioner ikke det tillæg i betragtning, som i givet fald tilkendes ydelsesmodtageren i henhold til Toeslagenwet (lov om supplerende ydelser) (TW). Retten til dette tillæg og størrelsen heraf beregnes udelukkende på grundlag af bestemmelserne i TW.« c) Under afsnit »S. Østrig« indsættes følgende punkt: »10. Ved beregningen af det i artikel 46, stk. 2, litra a), i forordningen omhandlede teoretiske beløb i forbindelse med ydelser, som er baseret på en pensionskonto i henhold til Allgemeines Pensionsgesetz (lov om almindelig pension) (APG), skal den kompetente institution for hver forsikringsmåned, som er tilbagelagt efter andre medlemsstaters lovgivning, medregne den andel af de samlede pensionsrettigheder, fastsat i henhold til APG på tidspunktet for erhvervelse af ret til pension, som svarer til den andel af de samlede pensionsrettigheder og antallet af forsikringsmåneder, som ligger til grund for de samlede pensionsrettigheder.«